
JUDEŢUL TIMIŞ                                                                     ANEXA nr.1  la HCL nr.                                                            
MUNICIPIUL TIMIŞOARA
Bd. C.D.Loga nr.1
	                                                                                                 
CONTRACT PRIVIND ATRIBUIREA ÎN FOLOSINȚĂ GRATUITĂ
                                                           Nr. ………………. din ......................

TEMEI LEGAL : art.  861 alin. (3), art.866, art.874, art.875 din Codul civil, coroborate cu prevederile art. 349-353, art. 362 alin. 2 și 3 din Ordonanța de Urgență a Guvernului nr. 57/2019 privind Codul administrativ și HCLMT nr. …………………. privind  atribuirea în folosință gratuită către Universitatea de Vest Timișoara  a bazei sportive situate în  Timişoara, spl. T. Vladimirescu nr.17A, înscrisă în CF 409218 Timișoara (CF vechi 146154) cu nr. top. 17293 în suprafața de 4280 mp și CF 404439 Timișoara (CF vechi 146154) cu nr. top. 17294/1 în suprafața de 1646 mp, proprietatea Municipiului Timișoara.

	I. PĂRŢILE CONTRACTANTE
1.1. MUNICIPIUL TIMIŞOARA, cu sediul în Timişoara, str.C.D.Loga nr.1, telefon 0256- 408300, cod fiscal ……………., reprezentat prin Primar DOMINIC FRITZ în calitate de PROPRIETAR, pe de o parte şi
 1.2. Universitatea de Vest Timișoara, bv. Vasile Pârvan Nr.4 , CUI nr.………, reprezentat prin ……………, în calitate de titular al dreptului de folosință gratuită, denumit în continuare BENEFICIAR AL DREPTULUI DE FOLOSINȚĂ GRATUITĂ, 
          II. OBIECTUL CONTRACTULUI
2.1.  Obiectul contractului îl constituie atribuirea de către proprietar a dreptului de folosință gratuită asupra bazei sportive situată în  Timişoara, spl. T. Vladimirescu nr.17A, înscrisă în CF 409218 Timișoara (CF vechi 146154) cu nr. top. 17293 în suprafața de 4280 mp și CF 404439 Timișoara (CF vechi 146154) cu nr. top. 17294/1 în suprafața de 1646 mp, proprietatea Municipiului Timișoara.
2.2  Terenul înscris în CF 409218 Timișoara, are nr. de inventar 6708 și valoarea  de inventar 4973360 lei, iar clădirile din cadrul bazei sportive au numerele de inventar 17867-Cladire cabana de lemn (cu valoarea 30485 lei) , 17868-Bar si spatii de cazare (cu valoarea 118406 lei) , 17869-Bazin inot copii (cu valoarea 214320 lei),17870- Bazin inot adulti (cu valoarea 502930 lei), terenul înscris în CF 404439 are nr.de inventar 6981 și valoarea de inventar 2417974 lei. 
2.3  Proprietarul cedează beneficiarului în mod gratuit folosința bunului prevăzut la pct. 2.1 care face obiectul prezentului contract.
2.4  Nu se va schimba destinația imobilului, fiind interzisă folosirea spațiilor imobilului de către alte persoane fizice sau juridice și în alt scop, decât cel de a fi folosit în exclusivitate pentru amenajarea bazei sportive în vederea realizării activităților didactice sportive și punerea la dispoziția Primãriei Municipiului Timișoara a infrastructurii administrate.

          III. DURATA CONTRACTULUI
3.1. Prezentul contract intră în vigoare și produce efecte  de la data semnării  de către părţi, pe o perioadă de 20 ani, când spaţiul va fi restituit proprietarului pe bază de proces verbal de predare primire.
3.2. Prin acordul părţilor, prezentul contract poate să înceteze şi înainte de termen.
        IV. OBLIGAŢII LE  ŞI DREPTURILE PĂRŢILOR
4.1. Drepturile şi obligaţiile proprietarului:
a) Proprietarul are obligaţia să predea beneficiarului imobilul atribuit în termen de 30 zile de la data semnării prezentului contract ;
 b) Proprietarul are obligaţia să nu-l împiedice pe beneficiar să folosească imobilul potrivit destinaţiei sale; 
 c) Proprietarul are dreptul să rezilieze contractul, în cazul în care beneficiarul nu-şi respectă obligaţiile prevăzute în prezentul contract;
 d) Proprietarul are dreptul să solicite încetarea  dreptului de folosință gratuită şi restituirea bunului, atunci când interesul public legitim o impune; 
e) Proprietarul are dreptul să inspecteze bunul precum şi modul în care beneficiarul îşi respectă obligaţiile asumate prin contract; 
f) Proprietarul are dreptul să modifice în mod unilateral partea reglementară a contractului de folosință gratuită, cu notificarea prealabilă a beneficiarului din motive excepţionale legate de interesul naţional sau local.
4.2.Drepturile şi  obligaţiile beneficiarului:
 a) Beneficiarul are dreptul să folosească în mod direct, pe riscul şi pe răspunderea sa, imobilul  care face obiectul prezentului contract;
b) Beneficiarul se obliga ca :
1. in termen de 1 an de zile de la predarea-primirea bazei sportive descrisa la art.2.1. sa finalizeze urmatoarele lucrari:
-Reabilitare drumuri de acces si platforma
-Reabilitare teren fotbal, situat pe  terenul înscris în CF 409218 Timișoara, nr. de inventar 6708 
-Reabilitare terenuri tenis, situate pe  terenul înscris în CF 409218 Timișoara, nr. de inventar 6708
-Reabilitare teren de fotbal,  situat pe terenul înscris în CF 404439, nr.de inventar 6981 
-Refacere imprejmuire teren inscris în CF 409218 Timișoara, respectiv teren inscris in CF 404439 Timișoara
2. In termen de 2 ani de zile de la predarea bazei sportive descrisa la art.2.1. sa finalizeze urmatoarele lucrari:
-Reabilitare bazin inot copii, numar de inventar 17869
-Reabilitare bazin inot adulti, numar de inventar 17870
-Refacere cabana de lemn, numar de inventar 17867
-Reabilitare bar si spatii de cazare, numar de inventar 17868.
c) Beneficiarul are obligația să execute orice lucrări de  investiții, de întreţinere şi reparaţii interioare a spaţiului pe cheltuială proprie, necesare desfăşurării activităţii sale.
d) Beneficiarul are obligația să se îngrijească, să păzescă și să conserve bunul cu prudența și diligența unui bun proprietar;
e) Beneficiarul are obligația să folosească  bunul  potrivit destinaţiei sale. Beneficiarul poate solicita schimbarea destinatiei cladirilor, astfel incat acestea sa asigure functionarea optima a bazei sportive, prin oferirea tuturor facilitatilor necesare (vestiare, dusuri, spatii depozitare echipament sportiv, etc).
f) Beneficiarul are obligația să suporte cheltuielile cu utilităţile necesare folosirii acestuia (apă-canal, energie electrica, energie termica), neavând dreptul să ceară restituirea acestora de la proprietar;
g) Beneficiarul are obligația să execute la timp şi în bune condiţii lucrările de întreţinere şi reparaţii  necesare  folosirii  spaţiului, neavând dreptul să ceară restituirea acestora de la proprietar;
h) Beneficiarul are obligația să nu aducă modificări spaţiului decât cu acordul prealabil, în scris, al proprietarului şi cu respectarea legislaţiei în vigoare;
i) Beneficiarul are obligația să îl informeze pe proprietar cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului;
j) Beneficiarul are obligația să nu modifice bunul, în parte ori în integralitatea lui. Sunt interzise  adăugirile  pe verticală sau orizontală  care să modifice forma iniţială a construcţiilor sau edificarea unor corpuri noi de construcţii, fără acordul prealabil scris al proprietarului;
k) Beneficiarul are obligația să nu transmită folosința bunului asupra altei persoane – indiferent cu titlu oneros (locaţiune) sau cu titlu gratuit (comodat) sau să se asocieze cu alte persoane fizice sau juridice în vederea exercitării dreptului de folosință cu titlu gratuit;
l) Beneficiarul are obligația să restituie bunul împrumutat la împlinirea termenului stipulat în prezentul contract;
m) Beneficiarul are obligația să obţină autorizaţia de funcţionare, autorizaţia cu privire la siguranţa la incendiu, precum și orice alte autorizații și avize prevăzute  în legi speciale, pentru lucrări de investiții, întreținere și reparații interioare pe care le efectuează, conform prezentului contract; 
n) Beneficiarul are obligația ca la încetarea contractului, să pună la dispoziţia proprietarului bunul primit în folosință în starea în care acesta se găseşte la momentul respectiv, eventualele investiţii, îmbunătăţiri, construcţii, efectuate în perioada de derulare a contractului, care nu se pot ridica fără a afecta bunul primit în folosință gratuită, vor rămâne în patrimoniul proprietarului, iar contravaloarea lor nu va putea fi solicitată;
o) Dacă bunul cedat a fost deteriorat din culpa beneficiarului, el este obligat să-l restituie în natură sau să achite contravaloarea lui, proporțional cu partea deteriorată;
p) Beneficiarul dreptului de folosință gratuită este obligat sa respecte condiţiile impuse de natura bunului ( materiale cu regim special, condiţii de sigurantă în exploatare, protecţia mediului, etc);
r) Beneficiarul va pune baza sportiva la dispozitia publicului larg, cel putin 30% din timpul de utilizare, in baza unui regulament de acces, care va fi comunicat Consiliului Local al Municipiului Timișoara. De asemenea, in limita acestui timp (30% din timpul total de utilizare), baza va fi pusa la dispozitia Municipiului Timisoara pentru organizarea unor evenimente, in baza unei solicitari scrise prealabile, transmisă cu minim trei zile lucrătoare înainte de data evenimentului. Pe durata evenimentelor organizate de catre Municipiul Timisoara, modul de acces si folosire a bazei sportive va fi stabilit de catre aceasta, orice alte metode de acces in incinta vor fi suspendate.
s)  La încetarea contractului de folosință cu titlu gratuit din alte cauze decât prin ajungere la termen, excluzând forţa majoră şi cazul fortuit, beneficiarul este obligat sa asigure continuitatea exploatării bunului, în condițiile stipulate in contract, până la preluarea acestuia de către proprietar;
ș)  Potrivit art. 350 alin. 2 lit. b) din O.U.G. nr.57/2019 privind Codul administrativ, titularul dreptului de folosință are obligația să prezinte anual proprietarului rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;
t) Beneficiarul dreptului de folosință gratuită are acordul proprietarului pentru a înscrie dreptul de folosință gratuită dobândit în CF 409218 și CF 404439 Timișoara, pe cheltuiala sa;
ț)  În caz de nerespectare  a obligaţiilor prevăzute  în prezentul contract  se aplică sancţiuni potrivit  art.352 din OUG nr. 57/2019 privind Codul administrativ.
       V. FORŢA MAJORĂ
5.1. Niciuna dintre părţile contractante, nu răspunde de neexecutarea la termen sau/si de executarea în mod necorespunzator - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţă majoră, aşa cum este definită de lege și constatată de către o autoritate competentă.
5.2. Partea care invocă forţa majoră este obligată sa notifice celeilalte părţi, imediat şi în mod complet, producerea evenimentului şi să ia toate măsurile posibile în vederea limitării consecinţelor lui.
5.3. Dacă în termen de 1 an de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune-interese.
     VI. RISCURI
6.1. Beneficiarul va suporta riscul deteriorării sau pieirii bunului în următoarele cazuri:
- întrebuinţarea acestuia contrar destinaţiei sale;
- folosirea bunului dacă beneficiarul ar fi putut salva bunul cedat, atunci când există pericolul distrugerii acestuia.
    VII. ÎNCETAREA CONTRACTULUI
7.1. Prezentul contract îşi încetează efectele în următoarele cazuri:
a) prin restituirea bunului de către beneficiar înaintea termenului prevăzut în contract;
b) prin reziliere, în cazul nerespectării obligaţiilor de către beneficiar, contractul se desfiinţează de plin drept fără acţiune în justiţie şi fără nici o altă formalitate prealabilă;
c) la expirarea duratei stabilite în contract, dacă părţile nu convin, în scris, prelungirea acestuia, în condiţiile legii;
d) în cazul în care interesul naţional sau local o impune, prin denunțarea contractului de catre proprietar. În această situaţie de încetare a contractului nu se percep daune;
e) la dispariţia, dintr-o cauză de forţă majoră, a bunului sau în cazul imposibilităţii obiective a beneficiarului de a-l exploata, prin  renunţare, fără plata unei despagubiri;
7.2. Prezentul contract încetează de drept fără punere în întârziere, fără intervenţia instanţei de judecată şi fără nici o altă formalitate prealabilă în caz de schimbare a proprietarului sau dacă interesul public o impune.
7.3. Partea care invocă o cauză de încetare a prevederilor prezentului contract o va notifica celeilalte părţi în scris, cu cel puţin 15 zile înainte de data la care încetarea urmează să-şi producă efectele.

    VIII. NOTIFICĂRILE ÎNTRE PĂRŢI
8.1. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă în scris la sediul prevăzut în partea introductivă a prezentului contract, prin orice modalitate de comunicare care asigură dovada transmiterii și a recepționării ei de către destinatar, cum sunt exemplificativ: înregistrare la registratura destinatarului, poștă sau curierat cu confirmare de primire, e-mail.
     IX. LITIGII
9.1. Părţile au convenit că toate neînţelegerile privind validitatea prezentului contract sau rezultate din interpretarea, executarea şi încetarea acestuia să fie rezolvate pe cale amiabilă de reprezentanţii lor.
9.2. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente din Timișoara.
     X. CLAUZE FINALE
10.1. Modificarea prezentului contract se face numai prin act adiţional încheiat în formă scrisă între părţile contractante.
10.2.  Prezentul contract, reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.
10.3.  În niciun caz, beneficiarul nu poate invoca dreptul de retenție asupra bunului dat în folosință gratuită.
10.4   Clauzele prezentului contract se completează cu dispozițiile legale incidente, care se aplică în mod corespunzător.
	Prezentul contract a fost încheiat în patru exemplare, câte două  pentru fiecare parte şi a fost  semnat  la data de…………………….

    PROPRIETAR	                        BENEFICIARUL DREPTULUI DE FOLOSINȚĂ GRATUITĂ
 MUNICIPIUL TIMIŞOARA  	                 UNIVERSITATEA DE VEST TIMIȘOARA
                                   
      PRIMAR
DOMINIC FRITZ


DIRECȚIA ECONOMICĂ
      DIRECTOR
 STELIANA STANCIU

Pt. ȘEF SERVICIU JURIDIC
  ADRIANA ȘEITAN

 CONSILIER JURIDIC 
    ALIN STOICA
 
DIRECȚIA PATRIMONIU
      DIRECTOR
MIHAI BONCEA

 CONSILIER
 DIANA ROF


 Notă: clauzele prevăzute în cuprinsul acestui contract cadru au caracter obligatoriu şi minimal
